**Notă de argumentare**

**privind aprobarea semnării** **Acordului de finanțare dintre Republica Moldova și Banca Internațională pentru Reconstrucție şi Dezvoltare în vederea realizării Programului**

**,,Moldova, măsuri în situație de urgență, reziliență și competitivitate.**

**Operațiunea de politici de dezvoltare 2”**

1. **Descrierea Acordului**

*Informații generale*

 La data de 11 noiembrie 2022, Ministerul Finanțelor a solicitat sprijinul Băncii Mondiale la un Program suplimentar de operațiuni pentru politici de dezvoltare pentru Republica Moldova, în vederea stabilizării și creșterii economiei, inclusiv și implementarea unor programe sociale și economice, care fac parte din agenda de reformă a Guvernului Republicii Moldova.

 Prin urmare, reprezentanții Băncii Mondiale au organizat mai multe întrevederi cu instituțiile relevante în vederea identificării măsurilor de politici ce urmează a fi susținute de programul suplimentar. Ca rezultat al discuțiilor, reprezentanții Băncii Mondiale au remis în adresa Ministerului Finanțelor versiunea finală a Matricei de politici pentru a fi coordonată cu instituțiile responsabile, precum și proiectul Acordului de finanțare dintre Republica Moldova și Banca Internațională pentru Reconstrucție şi Dezvoltare în vederea realizării Programului ,,Moldova, măsuri în situație de urgență, reziliență și competitivitate. Operațiunea de politici de dezvoltare 2”.

 Acordul de finanțare este un contract interstatal.

 Acordul în cauză este constituit din 6 articole și trei anexe, care conține clauze privind suma asistenței financiare, procedura de debursare, condiționalitățile necesare a fi implementate pentru debursarea împrumutului, etc.

*Informații privind conținutul acordului:*

 Suma împrumutului constituie 92,1 mil. euro, iar suma grantului (suma concesională) - 25,0 mil. dolari SUA. Împrumutul și grantul vor fi acordate sub formă de suport bugetar bazat pe acțiunile din matricea de politici. Maturitatea împrumutului este de 21 ani, inclusiv perioada de grație de 3 ani, rata dobânzii este variabilă, comisionul de angajament constituie 0,25% calculat din suma nedebursată, comisionul unic constituie 0,25% din suma împrumutului. Atît grantul, cît și împrumutul urmează a fi debursat într-o singură tranșă.

Cheltuielele de deservire a împrumutului dat urmează a fi efectuate din bugetul de stat.

1. **Analiza de impact**

*Informații generale:*

 Programul va fi oferit sub formă de suport bugetar în sumă totală de 211,0 mil. dolari SUA, dintre care împrumut – 92,1 mil. euro (echivalentul a 100,0 mil. dolari SUA) prin intermediul Băncii Internaționale pentru Reconstrucție şi Dezvoltare și grant – 111,0 mil. dolari SUA, dintre care prin intermediul Facilității globale de finanțare concesională (GCFF) 25,0 mil. dolari SUA și 86,0 mil. dolari SUA prin intermediul Fondului fiduciar multidonator și este compus din 8 sub-acțiuni ce țin de implementarea planului de acțiuni pentru a oferi un statut juridic mai sigur refugiaților și pentru ai integra mai bine în societatea moldovenească, implementarea planului de acțiuni pentru consolidarea răspunsului și gestionării protecției civile în situații de urgență, inclusiv din cauza afluxului de refugiați, măsurile luate pentru consolidarea principalului program anti-sărăcie, prin adoptarea unui regulament al Ajutorului Social, inclusiv stabilirea unui venit minim garantat separat pentru copii și o creștere a nerespectării veniturilor pentru alocațiile pentru copii câștigate, măsurile luate pentru creșterea eficienței energetice, prin consolidarea cadrului legal prin alinierea Legii privind eficiența energetică la Directiva UE 2018/2002 a pachetului UE pentru energie curată, introducerea politicilor de eficiență energetică pentru clădirile publice și rezidențiale, modificarea cadrului legal cu privire la garantarea depozitelor pentru a crește acoperirea depozitelor băncilor și a consolida capacitatea fondului de garantare a depozitelor în conformitate cu cerințele UE de îmbunătățire a protecției depozitelor gospodăriilor populației, măsurile luate pentru consolidarea cadrului legal al guvernanței corporative a întreprinderilor de stat prin (i) acordarea împuternicirii Agenției Proprietății Publice de a aproba un cod de guvernanță corporativă pentru întreprinderile de stat, (ii) adoptarea unui cadru pentru numirea membrilor consiliului de administrație independenți și evaluarea membrului consiliului de administrație, adoptarea de regulamente complementare pentru a sprijini în continuare reorganizarea sectorului feroviar și pentru a armoniza legislația națională cu standardele UE, facilitarea accesului la digitalizarea serviciilor pentru afaceri.

Acordul de finanțare invocat mai sus, va intra în vigoare după ratificarea de către Parlamentul Republicii Moldova, urmând să intre în efectivitatea din momentul îndeplinirii tuturor condițiilor specificate în Acordul de finanțare.

Termenul de intrare în vigoare a Acordului respectiv este de 90 zile de la data semnării Acordului.

Asistența financiară va fi disponibilă până la data de 24 mai 2024.

*Aspectul politic, cultural și social:* Acordul nu contravine politicii interne și externe promovate de Republica Moldova. Acordul menționat va aduce efecte directe și indirecte pozitive asupra relațiilor bilaterale și multilaterale cu toate statele lumii și organizațiile internaționale prin creșterea credibilității în raport cu partenerii de dezvoltare și donatorii.

*Aspectul economic și de mediu:* Proiectul Acordului nu conține prevederi care ar avea repercusiuni negative asupra economiei și mediului Republicii Moldova. Acest Acord are drept scop suport bugetar bazat pe acțiunile din matricea de politici. Măsurile de politici sunt axate în atenuarea efectelor negative generate de războiul din Ucraina, precum și asigurarea rezilienței şi competitivității Republicii Moldova.

*Aspectul normativ:* Proiectul Acordului menţionat este compatibil cu prevederile Constituţiei Republicii Moldova, Carta ONU, precum cu legislația UE. Acordul respectiv urmează a fi ratificat de către Parlament.

 Conform Matricei de politici din Acordul respectiv au fost adoptate acte normative noi și/sau modificate cele existente în vigoare.

Prin urmare au fost adoptate:

 - Hotărârea de Guvern nr. 808/2022 cu privire la aprobarea Programului privind gestionarea fluxului migraţional, azilului şi integrării străinilor pentru anii 2022-2025;

 - Hotărârea de Guvern nr. 21/2023 privind acordarea protecţiei temporare persoanelor strămutate din Ucraina;

 - Hotărârea de Guvern nr. 846/2022 cu privire la aprobarea Programului de prevenire şi gestionare a situaţiilor de urgenţă şi excepţionale pentru anii 2022-2025;

 - Hotărârea de Guvern nr. 43/2023 privind aprobarea proiectului de lege pentru modificarea Legii nr. 139/2018 cu privire la eficienţa energetică;

 - Hotărârea de Guvern nr. 142/2023 cu privire la aprobarea proiectului de lege cu privire la garantarea depozitelor în bănci;

 - Hotărârea de Guvern nr. 75/2023 cu privire la aprobarea proiectului de lege pentru modificarea unor acte normative;

 - Hotărârea de Guvern nr. 759/2022 privind constituirea, organizarea şi funcţionarea Agenţiei Feroviare;

 - Hotărârea de Guvern nr. 47/2023 pentru aprobarea Regulamentului privind serviciile publice de transport feroviar de pasageri;

 - Hotărârea de Guvern nr. 141/2023 cu privire la aprobarea proiectului de lege pentru modificarea unor acte normative (dezvoltarea afacerilor la distanță);

 - Hotărârea de Guvern nr. 590/2022 cu privire la aprobarea Conceptului Sistemului informaţional "Depozitarul public al situaţiilor financiare";

De asemenea, au fost modificate Legea nr.133/2008 cu privire la ajutorul social prin Legea nr. 108/2022, Hotărârea Guvernului nr.23/2022 cu privire la aprobarea Documentului unic de program pentru anii 2022-2024, prin Hotărârea Guvernului 536/2022.

*Aspectul instituțional şi organizatoric*: În vederea realizării prevederilor prezentului Acord, nu este necesară înființarea structurilor noi sau modificarea celor existente.

 *Aspectul financiar:* Acordul prevede contractarea unui împrumut în sumă totală de 92,1 mil. euro, iar suma grantului (suma concesională) - 25,0 mil. dolari SUA. Împrumutul și grantul vor fi acordate sub formă de suport bugetar bazat pe acțiunile din matricea de politici. Maturitatea împrumutului este de 21 ani, inclusiv perioada de grație de 3 ani, rata dobânzii este variabilă, comisionul de angajament constituie 0,25% calculat din suma nedebursată, comisionul unic constituie 0,25% din suma împrumutului. Atît grantul, cît și împrumutul urmează a fi debursat într-o singură tranșă.

Cheltuielele de deservire a împrumutului dat urmează a fi efectuate din bugetul de stat.

*Aspectul temporar*: Ministerul Finanțelor va prezenta Băncii Mondiale progresele înregistrate în implementarea acțiunilor Programului ,,Moldova, măsuri în situație de urgență, reziliență și competitivitate. Operațiunea de politici de dezvoltare 2”.

Totodată, Acordul de finanțare invocat mai sus, va intra în vigoare după ratificarea de către Parlamentul Republicii Moldova, urmând să intre în efectivitatea din momentul îndeplinirii tuturor condițiilor specificate în Acordul de finanțare.

1. **Rezultatele negocierilor**

 În vederea negocierii Acordului de finanțare dintre Republica Moldova și Banca Internațională pentru Reconstrucție şi Dezvoltare în vederea realizării Programului ,,Moldova, măsuri în situație de urgență, reziliență și competitivitate. Operațiunea de politici de dezvoltare 2”a fost împuternicită delegația oficială în baza Hotărârii Guvernului nr. 202/2023.

Negocierile au avut loc pe data de 18-20 aprilie 2023 în limba engleză.

 Negocierile asupra proiectului Acordului de finanțare dintre Republica Moldova și Banca Internațională pentru Reconstrucție şi Dezvoltare în vederea realizării Programului ,,Moldova, măsuri în situație de urgență, reziliență și competitivitate. Operațiunea de politici de dezvoltare 2” au fost purtate de către delegația oficială de negociatori condusă de Secretarul de stat, Ministerul Finanțelor, dnul Ion Gumene.

 În timpul negocierilor părțile au venit cu propuneri de ordin tehnic, care au fost luate în considerație și reflectate în versiunea finală a Acordului de finanțare (Procesul Verbal al negocierilor se anexează).

1. **Aspectul procedural al semnării/negocierii**

 La etapa semnării Acordului de finanțare nu vor fi formulate rezerve și declarații.

Versiunea în limba engleză a Acordului va fi limba de referință.

Pentru semnarea Acordului din partea Republicii Moldova va fi împuternicită dna Veronica SIREȚEANU, ministru finanțelor.

Acordul urmează a fi semnat după aprobarea finanțării de către Board-ul Băncii Mondiale estimativ la sfârțitul lunii mai curent.

***Anexă:*** *5 file (Procesul Verbal al Negocierilor)*

**Ministru Veronica SIREȚEANU**